Prognoza meteo pentru următoarea perioadă. Vreme total surprinzătoare în prima lună de vară
- Emma Cristescu
- 31 mai 2024, 10:27
Administrația Națională de Meteorologie (ANM) a emis prognoza meteo pentru luna iunie. Vremea va fi călduroasă în prima lună de vară. Meteorologii au anunțat că va ploua foarte rar. Temperaturile vor fi mai ridicate decât cele normale pentru această perioadă a anului.
Prognoza meteo în săptămâna 3 - 10 iunie
Temperatura medie a aerului va avea valori mai ridicate decât cele specifice pentru această perioadă la nivelul întregii țări, îndeosebi în regiunile sudice și estice. Regimul pluviometric va fi deficitar în sudul, estul și centrul teritoriului și excedentar în rest.
Prognoza meteo în săptămâna 10 - 17 iunie
Mediile valorilor termice se vor situa ușor peste normele climatologice specifice acestei săptămâni în toată țara, mai ales în regiunile sudice și estice. Cantitățile de precipitații vor fi în general apropiate de cele normale pentru această perioadă în cea mai mare parte a țării.
Vremea în săptămâna 17 - 24 iunie
Mediile valorilor termice se vor situa peste cele specifice ale perioadei la nivelul întregii țări. Regimul pluviometric va fi ușor deficitar în majoritatea regiunilor.
Vremea în săptămâna 24 iunie - 1 iulie 2024
Mediile valorilor termice vor fi mai ridicate decât cele normale pentru această perioadă în toate regiunile. Regimul pluviometric va fi apropiat de cel specific pentru această perioadă în jumătatea de est a teritoriului și ușor deficitar în rest.
Vremea, 31 mai
Cerul se va menține senin pe parcursul zilei de vineri, 31 mai 2024, în aproape toate regiunile. Vor exista înnorări temporar accentuate pe timpul ploilor.Se vor înregistra precipitații cu caracter torențial, descărcări electrice și vânt puternic în vestul, centru țării și Moldova. În restul teritoriului, astfel de fenomene se vor semnala pe arii restrânse.
Temperaturile maxime vor fi cuprinse între 23- 29 de grade Celsius, în timp ce valorile minime se vor încadra între 16 - 17 grade Celsius. La munte, cerul va fi variabil, însă după-amiaza și seara, vor fi și perioade cu instabilitate atmosferică ce se va manifesta prin înnorări temporar accentuate, averse și descărcări electrice în Carpații Occidentali și în Carpații Orientali și local în restul zonei montane.